open-index/open-wikipedia-markdown huggingface dataset:
Norske Selskab

**Norske Selskab** var en litterær selskapsklubb for norske studenter i København. *Norske Selskab* ble stiftet i 1772 (offisielt åpnet 1774) av Ove Gjerløw Meyer. Stiftelsen fant sted hos vinhandler Juel i Læderstræde, men i 1774 åpnet selskapet med egne lokaler i Sværtegade bak Kongens Nytorv. Blant medlemmene var forfattere, diktere og filosofer i kretsen rundt dikteren Johan Herman Wessel.

Det var en herreklubb med livlige møter med taler, sang og diskusjoner, diktresitasjoner, improvisasjoner og relativt hyppige inntak av punsj (eller annen alkoholholdig drikke). Klubben var på det mest aktive oppe i over 100 medlemmer. Medlemmene regnet seg som kulturkonservative, klassisister og Holberg-dyrkere. De holdt den romerske dikteren Horats høyt som et symbol på de uforgjengelige klassiske verdier i motsetning til romantikkens flyktige følelser, og foretrakk fransk og engelsk litterær tradisjon, særlig fransk klassisisme, mens de tok avstand fra tysk innflytelse på dansk-norsk åndsliv (Klopstock og hans elev Johannes Ewald). Faktisk oppfant de et nytt verb, *at tyske*, som et synonym for følelsesladet overdrivelse. 

Medlemmene av Norske Selskap kom til å stå sentralt i den voksende norsk-patriotiske bevegelsen mot slutten av 1700-tallet, og flere av dikterne forfattet patriotiske dikt og skuespill. Dikterne sto i en klassisistisk tradisjon, og deres hyllest av norske bønder kan knyttes til den franske hyrdediktningen tidligere i århundret. De fleste medlemmene var teologistudenter og deres oppførsel med fest og fyll fulgte dem resten av livet, om de i det hele tatt besto eksamen. 

Ved opptakelse i selskapet skulle medlemmene på tro og ære avsverge enhver befatning med «*Jyden, alt hans Væsen og alle hans Gierninger*». Imidlertid var madam Juel født og oppvokst i Jylland. Som den eneste ble ikke hun lagt sin jyske bakgrunn til last, noe Jonas Rein så seg nødt til å kommentere i et fødselsdagsvers til hennes ære:
:En skål for en jyde vi nordmenn frembær'
:skjønt mange vil finne, det underlig er.
:Men nordmenn det gode bør hedre, og kan
:endog, når det finnes i jydenes land. 

Klubben ble oppløst i 1813, det året et eget norsk universitet ble opprettet; men i 1818 ble selskapet gjenopprettet, da som Norske Selskab (1818).

## Sentrale medlemmer i Norske Selskab
*N.K. Bredal
*Johan Nordahl Brun
*Magdalene Sophie Buchholm
*Jacob Edvard Colbjørnsen
*Christian Colbjørnsen
*Claus Fasting
*P.H. Frimann
*Hans Gulbranson
*Carl August Gulbranson
*Ove Gjerløw Meyer
*Søren Monrad
*Christen Pram
*Knud Lyne Rahbek
*Jonas Rein
*Edvard Storm
*Niels Treschow
*Johan Vibe (1748-1782)
*Johan Herman Wessel
*Jens Zetlitz

## Se også
*''Norges Skaal

## Referanser


## Eksterne lenker
* Norske Selskab var ikke norsk-nasjonalt
Ferjelaget Skånevik

**Ferjelaget «Skånevik»** ble stiftet 22. januar 2005 for å ta vare på bilferjen M/F «Skånevik» etter antikvariske retningslinjer. Ferjelaget overtok «Skånevik» fra Stiftinga Brørvikskuto i mars 2005. Ferjelaget har base i Hordaland, hovedkontoret er i Nyborg i Bergen. Ferjelaget er en frivillig organisasjon med medlemskap som driftsform.

M/F «Skånevik» ble bygget for Hardanger Sunnhordlandske Dampskipsselskap i 1967 på Ulstein mek. Verksted. Ferjen trafikkerte HSDs rutesamband frem til 2001, da den ble lagt i opplag. Den ble solgt til Stiftinga Brørvikskuto i 2004, og videresolgt til Ferjelaget i mars 2005.

I 2006 ble «Skånevik» fredet av Riksantikvaren.

## Eksterne lenker
* Ferjelaget «Skånevik»
Modena

**Modena** (lat. *Mutina*) er en norditaliensk universitetsby på sørsiden av Posletten. Den er en moderne industriby med et gammelt bysentrum intakt (Centro Storico). Byen ligger i regionen Emilia-Romagna og er hovedstad i provinsen Modena.

Byen Modena har omkring 175&nbsp;000 innbyggere. Universitetet i byen *(Università degli Studi Modena e Reggio Emilia)* ble grunnlagt allerede i 1175. Modena er også sete for et katolsk erkebispedømme.

## Bilder

Fil:Modena02.jpg|Strada del centro.
Fil:Baroque ducal palace modena.jpg|Palazzo Ducale
Fil:Modena duomo.jpg|Fasaden til Duomo di Modena.


## Referanser


## Eksterne lenker
*
Albertville

**Albertville** er en kommune i departementet Savoie i regionen Auvergne-Rhône-Alpes sørøst i Frankrike.

Byen er best kjent for å ha arrangert Vinter-OL i 1992.

## Befolkningsutvikling
***Antallet innbyggere i kommunen Albertville***

## Geografi
Byen ligger like ved stedet hvor elvene Arly og Isère møtes.

## Referanser


## Eksterne lenker
* 
* Kommunedata INSEE
Amélie Mauresmo

**Amélie Mauresmo** (født 5. juli 1979 i Saint-Germain-en-Laye) er en fransk tennisspiller.
 
I 1999 kom Mauresmo, som var useedet, til finalen i Australian Open, hvor hun tapte for Martina Hingis. Dette var andre gang (første gang var finaleseieren til Mary Pierce i 1995) at en fransk spiller nådde finalen i Australian Open.

I 2003 vant Amélie Mauresmo Federation Cup med det franske laget. Hun vant flere kamper enn noen av hennes medspillere.

Under OL i 2004 i Athen tok hun sølvmedaljen etter finaletap mot belgiske Justine Henin-Hardenne i damesingle.

13. september 2004 ble Mauresmo den første franske spilleren som toppet kvinnenes rankingliste. Hun er en av få spillere som har oppnådd topplassen uten å ha vunnet noen Grand Slam-turnering.

I 2006 vant Mauresmo sin første Grand Slam-tittel, da hun møtte Justine Henin-Hardenne i finalen i Australian Open. På stillingen 6-1, 2-0 til Mauresmo trakk den belgiske motstanderen seg med magesmerter. Mauresmo og Henin-Hardenne møtte også hverandre i Wimbledon-finalen samme år, da vant den franske spilleren nok en gang, denne gangen med sifrene 2-6, 6-3, 6-4.

Amelie Mauresmo har ofte slitt med forventningspress, fordi hun var en meget god juniorspiller. Hun er en veldig kjent person i Frankrike, og får mye oppmerksomhet i media, det har blitt diskutert om hvorvidt hun klarer å takle presset. På hjemmebane under Grand Slam-turneringen på Roland Garros har hun ofte slitt, og aldri kommet lengre enn til kvartfinale.

Totalt har Mauresmo vunnet 25 titler i single. I tillegg har hun 3 titler i double. 
 
## Grand Slam-titler
*  **[[Australian Open]]:** 
** Single damer – 2006 (Hun beseiret Justine Henin-Hardenne med 6-1, 2-0 w.o)
*  **[[Wimbledon (tennis)|Wimbledon]]:**
** Single damer – 2006 (Hun beseiret Justine Henin-Hardenne med 2-6, 6-3, 6-4 i finalen)

## Referanser

## Eksterne lenker
* 
* 
* 
*
Deborah Compagnoni

**Deborah Compagnoni** (født 1970) er en italiensk tidligere alpinist.

## Karriere
I junior-VM i alpint 1987 tok hun gull i storslalåm.

Compagnoni var den beste italienske alpinisten i 1990-årene. Sitt første OL-gull vant hun i super-G under OL 1992, og under OL 1994 tok hun gull i storslalåm. I OL 1998 i Nagano forsvarte hun OL-gullet i storslalåm, og tok sølv i slalåm.

Hun har også tre VM-gull. Hun ble verdensmester i storslalåm i 1996 i Sierra Nevada, og året etter, under VM 1997 i Sestriere, forsvarte hun storslalåmtittelen i tillegg til å vinne slalåmrennet. 

Hun tente den olympiske ild under åpningsseremonien i OL 2026 i Milano.

## Resultater i verdenscupen i alpint

### Individuelle seire

### Sammenlagtplasseringer

## Se også
* Liste over mestvinnende vinterolympiere

## Referanser


## Eksterne lenker
* 
* 
*
Liste over kommuner i Santa Cruz de Tenerife

Dette er en liste over kommunene i den spanske provinsen Santa Cruz de Tenerife i den autonome enheten Kanariøyene.

## Referanser
Giovanni Battista Caprara Montecuccoli

** Giovanni Battista Caprara Montecuccoli** (1733–1810) var en av den katolske kirkes kardinaler, og var tilknyttet Den romerske kurie og det pavelige diplomati. Han var blant annet nuntius i Köln, Sveits, og i Østerrike-Ungarn med Böhmen og var da svært ettergivende overfor Joseph IIs kirkepolitikk.

Han ble kreert til kardinal i juni 1792 av pave Pius VI, med Sant'Onofrio al Gianicolo som tittelkirke.

Han deltok ved konklavet 1799&ndash;1800 som valgte pave Pius VII.

Han ble erkebiskop av Iesi 1800&ndash;1802, og senere erkebiskop av Milano 1802&ndash;1810.

Etter ønske fra Napoleon ble han utnevnt av paven som sin *legato a latere* til Den franske republikk, et verv han hadde fra 1801 til 1809, da pave Pius VII ble Napoleons fange. I 1802 fikk han overført pave Pius VIs jordiske levninger fra Valence til Roma, og han velsignet jernkronen hvorved Napoleon lot seg krone til konge av Italia i 1805.

Hans svekkede helse sparte ham for besværlighetene rundt Napoleons skilsmisse og nye bryllup i 1810.

Han var en slektning av den senere tyske kansler Leo von Caprivi de Caprara de Montecuculi.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1943
* Kardinal *Giovanni Battista Caprara Montecuccoli* (1733-1810) *1766

## Referanser


## Eksterne lenker
*  Biografi på The Cardinals of the Holy Roman Church
Piombino

**Piombino** er en liten havn og småby i Toscana i Italia, ved Tyrrenerhavet overfor øya  Elba og på nordsiden av Maremma.

I antikken var den en etruskisk havneby som betjente Populonia. I middelalderen var den en viktig havn i republikken Pisa.

Det er nå mye industri i området. Havnen er fremdeles travel både for industri og turisme, og herfra seiler ferger  til Portoferraio (Elba) og Olbia (Sardinia).

## Befolkningsutvikling
Tall fra ISTAT


Colors=
  id:lightgrey value:gray(0.9)
  id:darkgrey  value:gray(0.8)
  id:sfondo value:rgb(1,1,1)
  id:barra value:rgb(0.6,0.7,0.8)

ImageSize  = width:600 height:403
PlotArea   = left:50 bottom:50 top:30 right:30
DateFormat = x.y
Period     = from:0 till:40000
TimeAxis   = orientation:vertical
AlignBars  = justify
ScaleMajor = gridcolor:darkgrey increment:5000 start:0
ScaleMinor = gridcolor:lightgrey increment:1000 start:0
BackgroundColors = canvas:sfondo

BarData=
  bar:1861 text:1861
  bar:1871 text:1871
  bar:1881 text:1881
  bar:1901 text:1901
  bar:1911 text:1911
  bar:1921 text:1921
  bar:1931 text:1931
  bar:1936 text:1936
  bar:1951 text:1951
  bar:1961 text:1961
  bar:1971 text:1971
  bar:1981 text:1981
  bar:1991 text:1991
  bar:2001 text:2001
  bar:2011 text:2011
  bar:2013 text:2013

PlotData=
  color:barra width:20 align:left

  bar:1861 from: 0 till:2905
  bar:1871 from: 0 till:3625
  bar:1881 from: 0 till:4058
  bar:1901 from: 0 till:7668
  bar:1911 from: 0 till:18619
  bar:1921 from: 0 till:23541
  bar:1931 from: 0 till:25981
  bar:1936 from: 0 till:27548
  bar:1951 from: 0 till:32336
  bar:1961 from: 0 till:35940
  bar:1971 from: 0 till:39654
  bar:1981 from: 0 till:39401
  bar:1991 from: 0 till:36774
  bar:2001 from: 0 till:33925
  bar:2011 from: 0 till:34419
  bar:2013 from: 0 till:34535

PlotData=

  bar:1861 at:2905 fontsize:S text: 2905 shift:(-8,5)
  bar:1871 at:3625 fontsize:S text: 3625 shift:(-8,5)
  bar:1881 at:4058 fontsize:S text: 4058 shift:(-8,5)
  bar:1901 at:7668 fontsize:S text: 7668 shift:(-8,5)
  bar:1911 at:18619 fontsize:S text: 18619 shift:(-8,5)
  bar:1921 at:23541 fontsize:S text: 23541 shift:(-8,5)
  bar:1931 at:25981 fontsize:S text: 25981 shift:(-8,5)
  bar:1936 at:27548 fontsize:S text: 27548 shift:(-8,5)
  bar:1951 at:32336 fontsize:S text: 32336 shift:(-8,5)
  bar:1961 at:35940 fontsize:S text: 35940 shift:(-8,5)
  bar:1971 at:39654 fontsize:S text: 39654 shift:(-8,5)
  bar:1981 at:39401 fontsize:S text: 39401 shift:(-8,5)
  bar:1991 at:36774 fontsize:S text: 36774 shift:(-8,5)
  bar:2001 at:33925 fontsize:S text: 33925 shift:(-8,5)
  bar:2011 at:34419 fontsize:S text: 34419 shift:(-8,5)
  bar:2013 at:34535 fontsize:S text: 34535 shift:(-8,5)


## Referanser

## Eksterne lenker
*
Internasjonal

**Internasjonal** er et adjektiv (også brukt som et substantiv) som betyr «mellom nasjoner».

**Internasjonal** kan også vise til:

## Internasjonal
* Internasjonalitet
* Internasjonalen, en av de mest kjente sangene innen arbeiderbevegelsen

* Internasjonal handel
* Internasjonal handelshistorie
* Internasjonal lufthavn
* Internasjonal nautisk mil
* Internasjonal organisasjon
* Internasjonal politikk
* Internasjonal privatrett
* Internasjonal rett
* Internasjonal mester i sjakk
* Internasjonal versjon
* Internasjonale maritime signalflagg

## Den internasjonale
* Den internasjonale astronomiske union
* Den internasjonale domstolen
* Den internasjonale flyktningorganisasjon
* Den internasjonale kvinnedagen
* Den internasjonale olympiske komité
* Den internasjonale paralympiske komité
* Den internasjonale romstasjonen
* Den internasjonale straffedomstolen

## Det internasjonale
* Det internasjonale atomenergibyrået
* Det internasjonale bilsportforbundet
* Det internasjonale energibyrået
* Det internasjonale fredsbyrå
* Det internasjonale pengefondet
* Det internasjonale polaråret
* Det internasjonale skiforbundet
* Det internasjonale sykkelforbundet
* Det internasjonale vitenskapsråd

## International
* International Harvester, et amerikansk selskap
* The International, en golfturnering
David Toms

**David Toms** (født 4. januar 1967) er en amerikansk profesjonell golfspiller på PGA-touren. Han har lenge vært blant de ti beste på verdensrankingen i golf.

Toms ble født i delstaten Louisiana. Han vant turneringen for gutter 15&ndash;17 i juniorverdensmesterskapet i golf (*Junior World Golf Championships*) i 1984. Han gikk deretter på Louisiana State University før han startet sin karriere på PGA-touren i 1992. Per 9. mars 2005 har han vunnet én ''major''-turnering (PGA-mesterskapet i 2001) og totalt 11 turneringer på PGA-touren.

Vinnerscoren til Toms i PGA-mesterskapet i 2001 (265, 15 under par) er den laveste absolutte 72-hullsscoren i en *major*-turnering gjennom historien, (men ikke den laveste i forhold til par; Tiger Woods har den rekorden).

## Meritter

### Seire på PGA-touren

* 1997: Quad City Classic
* 1999: The International, Buick Challenge
* 2000: Michelob Championship at Kingsmill
* 2001: Compaq Classic of New Orleans, **[[PGA Championship]]**, Michelob Championship at Kingsmill
* 2003: Wachovia Championship, FedEx St. Jude Classic
* 2004: FedEx St. Jude Classic
* 2005: WGC-Accenture World Matchplay Championship
* 2006: Sony Open in Hawaii
* 2011: Crowne Plaza Invitational at Colonial

## Eksterne lenker
* 
*
Isuzu

**Isuzu** er et japansk bilmerke.  Produsenten **Isuzu Motors Ltd.** (japansk ,&#12356;&#12377;&#12446;&#33258;&#21205;&#36554;) holder til i Tokyo, med produksjonsanlegg i Kawasaki, Fujisawa, Tochigi og Hokkaido.  Isuzu er også en av verdens største produsenter av dieselmotorer, med 16 millioner enheter bare i 2003.

Isuzu har produsert både person- og lastebiler, men har fra 2002 trukket seg ut av personbilmarkedet.

## Historie

*1916 – Tokyo Ishikawajima Shipbuilding and Engineering Co., Ltd. og Tokyo Gas and Electric Industrial Co. planlegger å bygge biler sammen.
*1918 – Samarbeid med Wolseley Motor Company (Storbritannia) startes. 
*1933 – Ishikawajima Automotive Works slår seg sammen med Dot Automobile Manufacturing og endrer navnet sitt til Automobile Industries Co., Ltd.. 
*1934 – Et møte med handels- og industridepartementet ender med at lastebilene får navnet Isuzu etter elva med samme navn.
*1949 – Hele selskapet tar navnet Isuzu.
*1953 – Rootes (Storbritannia) hjelper til med lisensproduksjon av personbilen Hillman Minx.
*1971 – Et samarbeide med General Motors innledes.
*2002 – GM selger sin 49% eierandel i Isuzu, men kjøper tilbake 12%.
*2007 - Norske RSA starter import av pickupen Isuzu D-Max.
### Isuzu i Norge
General Motors Norge A/S var tidlig på 1980-tallet ansvarlig for import av britiskbygde Bedford lastebiler, som i en periode var Norges meste solgte lastebil. Men interessen for Bedford lastebiler gikk tapt ettersom markedsetterspørselen ikke lenge var i takt med produktutviklingen, og all import opphørte i 1982. Dermed måtte en erstatning finnes, og Isuzu hadde lansert sin pickup-modell under Bedford-navnet, så den norske importøren valgte å satse på den japanske bilprodusenten. Isuzu pickup og Isuzu KT 25 lett lastebil kom til Norge under eget merke i 1982.

Men markedet var tøft, og konkurransen fra andre japanske lastebiler som Mazda T3000, Toyota Dyna og Mitsubishi Canter gjorde det umulig å vinne større markedsandeler. Bare 14 lastebiler ble solgt i lanseringsåret, det beste året var i 1987 med kun 37 solgte lastebiler, tross en forbedret modell året før, Isuzu NPR. Det ble besluttet å avvikle tilbudsprogrammet tidlig på 1990-tallet. Det var først i 2007 at Isuzu fikk ny importør da RSA - Rutebileiernes Standardiserings-Aksjeselskap - åpnet opp bilmarkedet for pickup-modeller.

## Referanser

## Litteratur
* Asbjørn Rolseth; *Norsk lastebilleksikon; Lastebiler i Norge 1940-1990* Bilforlaget 2009 ISBN 9788291062112

## Eksterne lenker
*  (engelsk)
* Bilnorge.no sin historie om merket
Fabien Barthez

**Fabien Alain Barthez** (født 28. juni 1971 i Lavelanet i Ariège) er en fransk tidligere fotballspiller. Han gjorde et comeback i Nantes og han avsluttet karrieren i Nantes. Etter at han la opp begynte han som racerfører.

Barthez er kjent for sin fargerike personlighet, og sin høyde til tross, en svært god keeper med bra spenst og stor rekkevidde.
Han ble verdensmester for  i 1998, og europamester i 2000. 
Han ble også Premier League-mester sesongen 2002/03 med Manchester United.

Det franske fotballforbundets dopingkomité ila ham 16. januar 1996 utestengelse i to måneder for å ha avlagt positive dopingprøver i oktober 1995 som viste at han hadde røyket cannabis.

## Landslaget
* VM i fotball: 1998 (verdensmester), 2002, 2006 
* EM i fotball: 1996, 2000 (europamester), 2004

## Referanser

## Eksterne lenker
* 
*  Fabien Barthez – Fédération Française de Football
*  Fabien Barthez – France Football
Radarhode

**Radarhode** er en operativt fjernstyrt radarstasjon, særlig i kontroll- og varslingstjenesten. Ved større radarhoder har man fast bemanning av eget teknisk personell, og mulighet for operativ bemanning.
Ikarus

**Ikarus** var en ungarsk produsent av busser, en av de største i verden fra 1960-tallet til 1980-tallet.

Nå heter selskapet  **IKARUSBUS Co. Ltd**, og er eid av Ikarus Holding sammen med Irisbus.

## Historie
* 1895 – Uhri-brødrene starter en smie og vognmakeri
* 1947 – Selskapet nasjonaliseres
* 1991 – Selskapet delprivatiseres
* 1998 – Selskapet privatiseres helt
* 1999 – Selskapet reorganiseres som IKARUSBUS

## Eksterne lenker
*  (engelsk, ungarsk)
Isdera

**Isdera** er et tysk bilmerke.  Siden 1969 har de produsert et lite antall sportsbiler for hånd i Leonberg.  Fra 1983 til 1993 hadde de solgt totalt 70 biler.  Navnet Isdera er en forkortelse for **Ingenieurgesellschaft für Styling, Design, und RAcing GmbH**.  Selskapet driver også med utviklingsarbeid på oppdrag fra andre bilprodusenter.

Alle Isdera-biler er håndbygde, og det er en venteperiode på rundt seks måneder for leveranse.  De har alltid avduket sine nye modeller på bilmessen i Genève i Sveits.

## Eksterne lenker
*  (tysk)
* Bilnorge.no sin historie om merket
Uwe Rösler

**Uwe Rösler** (født 15. november 1968 i Altenburg, tidligere DDR) er en tysk fotballtrener og tidligere fotballspiller som er hovedtrener for den danske klubben .

Han spilte for flere tyske klubber, blant annet 1. FC Magdeburg (1988–1991), Dynamo Dresden (1990–1992), 1. FC Nürnberg (1992–1993) og Dynamo Dresden igjen (1993) før han i 1993 ble solgt til engelske Manchester City, hvor han ble klubbens toppscorer tre sesonger på rad fra 1995–1997. Rösler har fem landskamper for Øst-Tyskland. I Norge har han vært spiller og trener for Lillestrøm, samt trener for Viking og Molde.

## Karriere
### Som spiller
Det var imidlertid Uwes selvoppofrende spillestil og glødende engasjement som gjorde ham til en publikumsfavoritt og ga ham utmerkelsen «Årets City-spiller» i 1995. T-skjorter med teksten «Uwe's granddad bombed Old Trafford», var storselgere blant supportereffektene i mange år. I 1998 ble han solgt til tyske 1. FC Kaiserslautern, hvor han spilte i UEFA Champions League. Rösler skrev under for Lillestrøm sommeren 2002, og ble klubbens toppscorer. Etter den første kampen i 2003 fikk Rösler diagnosen kreft, og måtte legge opp som spiller.

### Som trener
Han overvant sykdommen, og i 2005 ble han trener for Lillestrøm. 13. november 2006 ble han og assistent Gunnar Halle avskjediget fra jobben.

Den 21. november 2006 ble Uwe Rösler tilbudt kontrakt med Viking FK. Dagen etter ble Rösler presentert som ny Viking-trener.

Lørdag den 3. november 2007 sikret Uwe Rösler og Viking bronse i Tippeligaen 2007, etter å ha kjempet i nedrykksstriden året før. Rösler ble etter dette meget populær i Stavanger. Viking vant bronsen like foran Lillestrøm, klubben som avskjediget han i 2006. Dette året ble også Uwe Rösler kåret til vinner av den tradisjonrike «Årets Viking»-prisen, tidligere kalt «Årets spiller». Det var første gang en trener vant denne prisen.

De to påfølgende sesongene (2008 og 2009) var svake, og i november 2009 forlot Rösler trenerjobben i Viking etter å ha blitt enig med ledelsen om en sluttpakke. 

Et knapt år senere, 30. august 2010, tok han på seg et korttidsengasjement som hovedtrener etter Kjell Jonevret for Molde, som åtte kamper før slutt bare hadde 20 poeng og lå an til å ende på kvalifiseringsplass. Rösler gikk ubeseiret gjennom sin Molde-periode, doblet poengfangsten til 40 poeng og oppnådde en slags heltestatus til tross for sin forgjenger Jonevrets enorme popularitet i Molde.

Rösler skrev i 2015 under på en toårskontrakt med Championship-klubben , men fikk sparken i oktober samme år på bakgrunn av dårlige resultater.

## Referanser


## Eksterne lenker
* 
*
Egil Rasmussen

**Egil Rikard Rasmussen** (født 28. april 1903 i Hammerfest, død 18. juni 1964) var en norsk forfatter, litteraturkritiker og pianist.

Familien flyttet til Tromsø da Rasmussen var 3 år gammel, og han vokste opp der. Like etter ankomsten til Tromsø ble han invalid etter et stygt fall, og pådro seg senere tuberkulose. Selv om han senere flyttet sørover for å studere og arbeide, forble han særlig knyttet til Tromsø. I *[[Dagbladet]]* i 1961 beskrev han byen på denne måten: «Tromsø – byen jeg frykter og elsker, der jeg har hatt mine største gleder og knusende nederlag».

Rasmussen arbeidet i mange år som lektor. Han ble dr. philos i 1949. I perioden 1948–64 skrev han litteraturkritikk i *[[Aftenposten]]*. Han debuterte litterært bare 20 år gammel med romanen *Østen og vesten* i 1923. Romanen *Den siste skrivekaren. En norsk bygdelegende*, en dystopisk framtidsvisjon, kom ut posthumt i 1966.

I 2003 opprettet Rasmussens enke Sigrid Forfatter, dr. philol. Egil Rasmussen og hustru Sigrids stiftelse som arbeider for oversettelse og gjenutgivelse av Rasmussens bøker samt utdeler et årlig stipend til en litterær kunstner.

## Bibliografi
* 1923: *Østen og Vesten* (roman)
* 1925: *Drapsmanden. Roman fra Tromsø* (roman)
* 1934: *Mørk demring* (roman)
* 1937: *Idag er alt mulig* (roman)
* 1938: *Et rop i stormen* (roman)
* 1941: *Presten fra havet* (roman)
* 1949: *Kunstneren og samfunnsbildet* (sakprosa)
* 1949: *Angstens dikter Edgar Allan Poe* (sakprosa)
* 1950: *Gammelprestens koffert* (roman)
* 1953: *Sonjas hjerte* (roman)
* 1955: *En konge rider hjem* (roman)
* 1957: *Det dømte hus* (roman)
* 1958: *Hvor ørnene samles* (roman)
* 1959: *Guttene fra Gokkohjørnet* (roman)
* 1961: *Legenden om Lovella* (roman)
* 1966: *Den siste skrivekaren. En norsk bygdelegende* (roman)
* 1969: *William Blake : En psykologisk studie over forutsetningene for hans kunst sett på bakgrunn av hans liv og diktning* (sakprosa)

## Priser og utmerkelser
* Gyldendals legat 1950
* Kritikerprisen 1953, for *Sonjas hjerte*
* Mads Wiel Nygaards legat 1958

## Referanser


## Eksterne lenker
* Digitaliserte bøker av Rasmussen i Nasjonalbiblioteket.
Laurent Jalabert

**Laurent Jalabert** (født 1968) er en fransk syklist, en av de mestvinnende profesjonelle syklistene i 1990-årene.

I første del av karrieren var Jalabert først og fremst sprinter, og vant den grønne sprinttrøya i Tour de France to ganger (1992 og 1995). 

I andre halvdel av 1990-årene var Jalabert en de mest allsidige og jevneste syklistene. Mellom 1995 og 2000 var han med korte avbrudd nummer 1 på rankinglisten til det internasjonale sykkelforbundet, UCI. Han var først og fremst ekspert på de klassiske én-dagsrittene. I 1995 vant han også Spania rundt. Hans beste sammenlagtplassering i Tour de france var fjerdeplassen fra 1995. I 1997 vant han temporittet i VM i landeveissykling.

Mot slutten av karrieren endret Jalabert taktikk, og vant klatretrøya i Tour de France to ganger (2001 og 2002). Totalt fikk han fire etappeseire i verdens viktigste etapperitt (1992, 1995 og 2 ganger i 2001). Jalabert la opp som sykkelrytter etter 2002-sesongen.

## Referanser


## Eksterne lenker
* 
* 
* 
*
Maneter

:*For den franske maleren, se [[Édouard Manet]]*

En **manet** (også **gople** eller **meduse**) er den gelatinøse og forholdsvis store kroppsformen som man finner hos kammaneter og i den kjønnede generasjonen av mange nesledyr.
Maneter oppstod som en livsform som drev jakt i havene (pelagisk). Denne overgangen fra et benthisk («bunnlevende») til pelagisk liv da manetene oppstod, har sannsynligvis skjedd to ganger uavhengig av hverandre: i kammaneter som er uten neslegift, og i nesledyr som er felles stamarten til kubemaneter, stormaneter og hydrozoer.

Maneter er trolig havets mest vellykte rovdyr, for etter at de oppstod for rundt 500 millioner år siden, viser fossilfunn at de har endret seg lite.

Maneters omkrets varierer mellom få millimeter og opptil to meter, mest vanlig er diametre på noen titalls centimeter.  

## Systematikk

*Maneter er som nevnt ikke en naturlig gruppe. Mer informasjon finnes i disse artiklene:
** Nesledyr
*** Kubemaneter
*** Hydrozoer (småmaneter)
*** Stormaneter (med glassmanet og brennmanet som er de to mest kjente manetene i Norge)
*** Stilkmaneter
** Kammaneter (kammaneter er en egen rekke)

## Referanser




## Eksterne lenker
*
KID-nummer

**KID-nummer** (egentlig **KID**, **kundeidentifikasjon**) er et nummer som brukes ved regningsbetaling i Norge for å identifisere betalingen (uavhengig av hvem som betaler regningen). Det kan være fra 2 og opp til 25 siffer langt. Siste siffer i KID-nummeret er et kontrollsiffer. Dette kontrollsifferet beregnes utfra MOD10- eller MOD11-algoritmen.

Bankene i Norge tilbyr lagring av en KID for hver registrerte transaksjon (som en tilleggsinformasjon i tillegg til navn, adresse og kontonummer), for å gjøre det enklere for bedriftene å holde styr på innbetalinger.

Hver bedrift som vil benytte KID, må lage sitt eget KID-register med det antallet siffer de ønsker i nummeret.  Det finnes ingen sentrale regler for hvordan KID-nummer skal være oppbygd for å være gyldige.

De fleste økonomisystemer lar en sette på KID på faktura, men denne avtalen må være godkjent og aktiv før man sender ut faktura med KID, ellers vil nettbanken hevde KID-nummeret er ugyldig og nekte å gjennomføre transaksjonen.
Avtalen spesifiserer KID-lengde, hvorvidt kontrollsifferet beregnes med MOD10 eller MOD11, samt hvilken bankkonto avtalen tilhører. Man kan også velge om man skal kreve KID ved alle innbetalinger til kontoen eller om det skal være valgfritt. Dersom man gjør dette obligatorisk kan ingen overføre penger til kontoen uten å ha et KID-nummer, og dette kan i noen tilfeller være problematisk.

Ved endring av KID-lengde eller kontrollsiffertype må en ny avtale opprettes med banken og godkjennes før det sendes ut fakturaer med ny KID. Dette kan være aktuelt ved bytte av økonomisystem. Bankene kan per i dag ha tre forskjellige avtaler per konto aktive om gangen, slik at overlapping mellom ny og gammel type kan gjøres (slik at man muliggjør innbetalinger på tidligere utsendte fakturaer).

## Referanser
Lekmannsbevegelse

**Lekmannsbevegelsen** er en samlebetegnelse på folkelige bevegelser og strømninger i norsk kirkeliv som drives av lekmenn, det vil si predikanter som ikke er utdannet eller ordinert som prester.

Bevegelsen oppstod helt på slutten av 1700-tallet blant folk som ble forfulgt fordi de brøt konventikkelplakaten fra 1741 om statskirkeprestenes monopol på forkynnelse av Guds ord. Dette gjelder i særlig grad Hans Nielsen Hauge og haugianismen. Forordningen om forbud mot forsamlinger som ikke var godkjent av sognepresten, ble opphevet i 1842, og fra 1850-årene ble lekmannsbevegelsen organisert i indremisjonsforeninger. I løpet av de vel neste hundre årene ble det også åpnet for prekener og barnedåp i Den norske kirken.

Lekmannsbevegelsene i Norge omfatter blant andre Det Norske Baptistsamfunn, Det evangelisk-lutherske kirkesamfunn, Pinsebevegelsen, Filadelfiamenigheten og Læstadianismen, men danner også grunnlaget for Det Norske Misjonsselskap, Det norske lutherske Indremisjonsselskap, Det Vestlandske Indremisjonsforbund, Norsk Luthersk Misjonssamband og andre frivillige, lavkirkelige kristelige organisasjoner.

Lekmannsbevegelsen har tradisjonelt stått sterkest på Sørlandet og Vestlandet.

## Se også
* Lekmann
* Dissenter
* Konventikkelplakaten

## Referanser
Savona

**Savona** er en italiensk by med omkring 60&nbsp;000 innbyggere. Den ligger i regionen Liguria og er den tredje største by på den italienske Riviera.

Markgreven av Savona deltok under det første korstog. En rekke paver hadde tilknytning til Savona.

Nær byens nåværende beliggenhet var sabatiernes landsby *Vadum Sabbatium*. I Romertiden var stedet av heller liten betydning, den var mest kjent som skysstasjon på *Via Aemilia Scauri*. Først i overgangen fra middelalderen til renessansen ble bystaten Savona en viktig handelsmakt. Rivaliseringen med Venezia var ikke så sterk, derimot var det større problemer i forhold til Genova. I 1528 ble havnen i Savona rasert av genovesiske krigsskip, og byen kom under genovesernes herredømme. 

I 1809 tok Napoleon pave Pius VII til fange og førte ham først til Savona. Tre år etter ble han ført til Fontainebleau i Frankrike. 

Det var først på midten av 1800-tallet at byen begynte å reise seg på nytt. Nå har byen en av de fem viktigste havnene i Italia; herfra eksporteres Fiat- og Lanciabiler produsert i Torino. Det er flere fergeruter fra Savona til Korsika. 

## Referanser


## Eksterne lenker
*
Mantova

**Mantova** (på noen språk også kalt  *Mantua*) er en by i provinsen Mantova i Lombardia i Italia med omkring 65&nbsp;000 innbyggere. Den er hovedstad for provinsen Mantova. 

## Historie
 
Mantova er en svært gammel by, dens historie skriver seg tilbake til 2000 år før Kristus. Den ligger på bredden av elva Mincio, som dannet en naturlig beskyttelse mot ytre fiender. I det 6. århundre før Kristus var byen en etruskisk by. Byens navn kommer fra den etruskiske guden Mantus, som var underverdenens gud. Siden ble den erobret av gallerne før romerne inntok byen mellom første og andre punerkrig (omkring 220 før Kristus). Mantova anses som dikteren Vergils fødeby, han ble født omkring år 70 før Kristus, og er nok byens mest berømte innbygger. Keiser Augustus lot soldatveteraner bosette seg i byen, men etter romerrikets fall ble byen overtatt av goterne, bysantinerne, langobarder og frankere. Omkring år 1000 kom byen under herredømme av fyrster fra Canossa i Toscana, men da Matilde av Toscana døde i 1115, ble byen fri.

Siden kjempet den iherdig for å beholde sin frie status i kamp mot Det hellige romerske rike av den tyske nasjon. På 1200-tallet etter Kristus ble det anlagt tre kunstige sjøer rundt byen ved hjelp av vannet fra Mincio, som kommer fra Gardasjøen i Alpene. Siden var det flere fyrstefamilier som hadde herredømmet over byen, blant andre Bonacolsi, som bygget opp rikdom og kunst i byen, og Gonzaga, som bygget nye murer med fem porter og fornyet arkitekturen. Dette var en turbulent periode, som ikke sluttet før den tredje i Gonzaga, Ludovico I av Gonzaga, eliminerte sine slektninger, som også kjempet om makten.

 I 1433 betalte Gianfrancesco I 120&nbsp;000 gullfloriner til keiser Sigismund og giftet seg med hans datter Barbara av Brandenburg. I 1459 holdt pave Pius II faste i Mantova og proklamerte så et korstog mot tyrkerne. På slutten av 1400-tallet var Andrea Mantegna hoffmaler i byen. 

I 1530 fikk Federico II av Gonzanga hertugtittel av keiser Karl V. Han ansatte Giulio Romano til å bygge det berømte Palazzo Te i utkanten av byen.

## Severdigheter
Viktige severdigheter er den romanske domkirken, renessansekirken *S. Andrea*, og *Palazzo Ducale*.

## Næringsliv
Mantova er en av de viktigste handelsbyene for jordbruksprodukter fra Posletten.  
## Referanser


## Eksterne lenker
*
Norway

**Norway** er engelsk for Norge.

**Norway** kan også vise til:

*Cruiseskipet SS «Norway»
*Tettsteder og byer i USA:
**Norway (Illinois)
**Norway (Indiana)
**Norway (Iowa)
**Norway (Maine)
**Norway (Michigan)
**Norway (New York)
**Norway (Wisconsin)

En britisk forfatter hadde efternavnet «Norway».
Holbæk kommune

**Holbæk kommune**  er en dansk kommune med 74&nbsp;129 innbyggere (2024) i Region Sjælland på Sjælland. Administrasjonssenteret er Holbæk. 

Kommunen ble opprettet i forbindelse med kommunalreformen i 2007 og er en sammenslåing av 
Holbæk kommune (1970–2006), Jernløse kommune, Svinninge kommune, Tornved kommune og Tølløse kommune.

## Politikk
Etter kommunalvalget 15. november 2005 ble  Jørn Sørensen (Det Radikale Venstre), som var borgermester i gamle Holbæk kommune, valgt til den nye kommunens borgermester, med støtte fra sosialdemokratene og SF.

### Borgermestre
* Christina Krzyrosiak Hansen (S) 2018–
* Søren Kjærsgaard (V) 2010–2017
* Jørn Sørensen (R) 2007–2009

### Kommunalrådet
 
* 

## Noter



## Referanser
 



## Eksterne lenker
* 
* Valgresultatet i Holbæk
Blåvand

**Blåvand** (også omtalt som **Blåvand-Oksby**) er et tettsted i Varde kommune i Jylland i Danmark. Opprinnelig var det to tettsteder, Blåvand og Oksby, men de har vokst sammen slik at grensen mellom de to ikke lenger eksisterer; for eksempel ligger Blåvand Museum i Oksby gamle skole.

Stedet er sterkt preget av turisme. Det er bare noen hundre fastboende, men i sommermånedene er det flere tusen turister i de mange fritidsboligene som er bygget der. Dette har ført til at stedet har en livlig hovedgate med en rekke butikker og spisesteder; i høysesongen må man ofte regelrett gå i kø på fortauet.

Strandlinjen er flere kilometer lang, hvorav det meste er godt egnet til bading. Noen områder er markert med svarte flagg fordi sterke utgående strømmer gjør det farlig å svømme der. Utenfor Blåvand ligger Horns Rev, som før fyrtårnenes tid var et av de farligste steder langs danskekysten. Fyrtårnet i Blåvand er, mye på grunn av dette revet, et av de mest kjente i Danmark, og det er Danmarks vestligste fyr.

Under andre verdenskrig hadde tyskerne en arbeidsleir i området, Blåvandlejren (1942-45), som etter frigjøringen tok imot østeuropeiske krigsflyktninger, i stor grad barn. I dag finnes det knapt spor etter leiren.

Blant attraksjoner i Blåvand finner man:
*Blåvand museum, med lokalhistorisk utstilling
*Blåvandshuk fyr, som etter automatiseringen er åpent for publikum
*Redningsbåtmuseet, med gammel redningsbåt og utstyr
*Tirpitzstillingen, tysk kanonstilling i Atlantervolden som aldri ble fullført

## Referanser
Antiokos IX Kyzikenos

**Antiokos IX Kyzikenos** (død 96 f.Kr.) var konge av det hellenistiske Selevkideriket i tiden 114 til 96 f.Kr. Han var sønn av Antiokos VII Sidetes og Kleopatra Thea.

Da hans far døde i Partia og hans onkel Demetrios II Nikator kom tilbake på tronen i 129 f.Kr. og tok sin hustru Kleopatra Thea tilbake (som hadde vært gift med hans far Antiokos VII mens onkelen satt i fangenskap i Partia), sendte hans mor ham til den greske byen Kyzikos i Bosporos (derav hans tilnavn Kyzikenos).

I 115 f.Kr. fikk Antiokos IX seg en hær på Kypros da han giftet seg med Kleopatra IV av Egypt, som før hun ble skilt var noen måneder dronning av ptolemeiske Egypt sammen med sin ektemann og bror Ptolemaios IX Lathyros. Antiokos IX kom deretter tilbake til Syria for å kreve tronen fra sin halvbror og fetter Antiokos VIII Grypos, den lovmessige kongen. Han okkuperte den sørlige delen av Syria og i 113 f.Kr. erobret han hovedstaden Antiokia, men Grypos beholdt området Kilikia rett ved. I 112 f.Kr. beseiret Kyzikenos sine motstandere, men samtidig ble Kleopatra IV tatt til fange og drept. I løpet av sommeren det samme året tapte han Antiokia.

Begge to henvendte seg til Egypt for allierte: Grypos allierte seg med Ptolemaios X Aleksander mens Antiokos IX Kyzikenos ble støttet av Ptolemaios IX Lathyros.

I 103 f.Kr. giftet Grypos seg med Kleopatra Selene I, datter av Ptolemaios VIII Euergetes og søster av Kleopatra IV, men sommeren 96 f.Kr. døde han av naturlige årsaker. Han hustru Kleopatra Selene vendte seg da til Antiokos IX Kyzikenos og giftet seg med ham. Kyzikenos var da ikke langt unna fra å forene hele Selevkideriket. Imidlertid dukker det opp en ny rival om tronen, Selevkos VI Epifanes, den eldste sønnen til Antiokos VIII Grypos, og han fortsatte styret til sin far. Brødrene Demetrios III Eukairos og Filip I Filadelfos, begge sønner av Antiokos VIII Grypos med dennes andre hustru Tryfaena. Med støtte fra Ptolemaios IX Lathyros erobret de Damaskus. I disse kampene ble Antiokos IX Kyzikenos nedkjempet og drept i 96 f.Kr.

Han ble etterfulgt av sin sønn Antiokos X Eusebes i et svekket Selevkiderike.

## Referanser


## Eksterne lenker
* «Antiochus IX Cyzicenus», oppslag i historisk kildebok av Mahlon H. Smith
Sønderborg kommune

**Sønderborg kommune** er en dansk kommune i Region Syddanmark, sydøst på Jylland. Den har en befolkning på 74&nbsp;380 innbyggere (2023) og administrasjonssenteret ligger i Sønderborg.

Kommunen ble dannet ved Kommunalreformen (2007) da de følgende kommunene ble slått sammen:  Augustenborg kommune, Broager kommune, Gråsten kommune, Nordborg kommune, Sønderborg kommune, Sundeved kommune og Sydals kommune.

## Politikk
### Forberedelser til kommunesammenslåingen i 2007
Ved kommunalvalget 15. november 2005 fikk kommunalbestyrelsen (kommunestyret) flertall fra Socialdemokratiet, og Nordborgs borgermester Jan Prokopek Jensen ble valgt til borgermester også for den nye storkommunen Sønderborg.

### Borgermestre
* Erik Lauritzen (S) 2014–
* Aase Nyegaard (Lokal liste) 2010–2013
* Jan Prokopek Jensen (S) 2007–2009

### Kommunalrådet

## Noter



## Referanser

 
 
 
 


## Eksterne lenker
*
Vallø kommune

**Vallø kommune** er en tidligere dansk kommune i Roskilde amt på Sjælland, dannet ved kommunalreformen i 1970. 1. januar 2007 ble den slått sammen med Stevns kommune (1970–2006) til nye Stevns kommune i Region Sjælland. 

Her ligger Vallø slott.

## Bilder

Fil:Vallø Road.jpg|Landskap i Vallø kommune
Fil:Schloss Vallo.jpg|Vallø slott


## Referanser
Hanstholm kommune

**Hanstholm kommune** er en tidligere kommune i landskapet Thy vest på øyen Nørrejyske Ø, Viborg amt i Danmark, opprettet ved Kommunalreformen (1970) fra 1. april 1970. Ved regionreformen i 2007 ble kommunen innlemmet i nye Thisted kommune i Region Nordjylland sammen med Sydthy kommune og Thisted kommune.

Største by og administrasjonssentrum var Hanstholm med  innbyggere (2006).

## Borgermestre
* Ejner Frøkjær (S) 2002–2006
* Aase Jensen (KF) 1998–2001
* Per Kristensen (Lokal liste) 1994–1997
* Aase Jensen (KF) 1990–1993
* Verner Gregersen (V) 1986–1990
* Christian Hansen (S) 1970–1985

## Referanser
Helle kommune

**Helle kommune** er en tidligere kommune i Ribe amt i Danmark. Kommunen ble dannet ved kommunalreformen i 1970, men inngikk i den nye Varde kommune i Region Syddanmark ved kommunal- og regionreformen 2005–07. Administrasjonssenter var Årre. 

Ved innlemmelsen i Varde kommune ble Helles egen borgermester Gylling Haahr fra Venstre valgt til å være den nye storkommunens borgermester.

## Referanser
Dionysios I av Syrakus

**Dionysios** (født ca. 432, død 367 f.Kr.) var tyrann av Syrakus. Han begynte livet som en tjenestemann i et offentlig kontor, men på grunn av sine bedrifter i krigen mot Kartago  ble han i 406 valgt til øverstkommanderende for hæren, og året etter grep han makten og gjorde seg selv til tyrann.

Han gjennomførte en krig med Kartago fra 397 til 392 med varierende suksess. Hans forsøk på å drive kartagerne helt ut av øya Sicilia mislyktes, og ved hans død var de herrer over minst en tredjedel av den. Han gjennomførte også en ekspedisjon mot Rhegium og dets allierte byer i *[[Magna Graecia]]*. I et felttog, som lukanianerne sluttet seg til, ødela han territoriene til Thurii, Kroton og Lokri.

Etter en forlenget beleiring tok han Rhegium (386) og solgte innbyggerne som slaver. Han sluttet seg til illyrerne i et forsøk på å plyndre tempelet i Delfi, jevnet han tempelet i Caere på etruskerkysten med jorden og grunnla flere militære kolonier i Adriaterhavet. I peloponneserkrigen støttet han spartanerne og assisterte dem med leiesoldater. 

Han stod også frem som forfatter og beskytter av litteratur. Hans dikt, kraftig kritisert av Filoxenos, ble slaktet ved de olympiske lekene. Men etter å ha fått ros for tragedien *Ransom of Hector* ved Lenaea i Athen, ble det sagt at han drakk seg i hjel under feiringen, eller at han døde av naturlige årsaker kort etterpå.

Andre kilder hevder at han ble forgiftet av sin lege på oppfordring fra sin sønn, Dionysios II. En tredje teori antyder at han ble myrdet som hevn for utrenskningene og skattene han hadde pålagt byen. 

Filistos skrev om hans liv, men arbeidet har ikke overlevd. Dionysios ble regnet i antikken som en av de verste despotene, ond, mistenksom og hevngjerrig. Som Pisistratos var han glad i å ha anerkjente forfattere og tenkere rundt seg, som historikeren Filistos, poeten Filoxenos og filosofen Platon, men skal ha behandlet dem lemfeldig.

Hans navn er kanskje mest kjent fra legenden om Pythias. Han er også nevnt i legenden om Damokles.

## Referanser
Luke Skywalker

**Luke Skywalker** (født år 19 før slaget ved Yavin) er en rollefigur i Star Wars-sagaen. Han var en jediridder som spilte en stor rolle i Star Wars-historien. Han er en av hovedpersonene i den originale Star Wars-trilogien (IV, V & VI) og ble spilt av skuespilleren Mark Hamill.

## Historie

### Filmene
Luke er sønn av Anakin Skywalker og Padmé Amidala, og tvillingbror til Prinsesse Leia. Han er oppvokst hos tanten og onkelen, som er bønder på planeten Tatooine. Luke vil bli jediridder, og reiser med C-3PO, R2-D2, Obi-Wan Kenobi, Chewbacca og Han Solo.

Luke Skywalker er mest kjent for sin store kamp mot Darth Vader og Imperiet. Darth Vader viser seg å være Lukes far, Anakin Skywalker. Den store kampen mellom det gode og onde tar så plass gjennom Luke og Darth Vader. Det ender med at Luke blir knust av Keiseren, men da returnerer Darth Vader til den gode siden av kraften og kaster Keiseren ned i en generator og oppfyller dermed sin skjebne. 
Etter den sjette filmen ble jediordenen ødelagt av Han Solo og Leia Organa sinn sønn Ben Solo også kalt Kylo Ren etter han sluttet seg til den mørke siden, dette blir utdypt i den syvende filmen som kom ut Desember 2015. I den åttende, og hittil nest siste   

filmen, fikk man utforsket mer av historien til Luke etter slutten av den 6. filmen og forholdet mellom han og Kylo Ren.  

#### ''[[Expanded Universe]]''
Luke Skywalker er også kjent for å bygge opp jediordenen etter Imperiet var blitt slått.

## Referanser


## Eksterne lenker
*
Sigurd Haraldsson Rise

**Sigurd Haraldsson Rise** (død ca. 950) var sønn av Harald Hårfagre og Snøfrid Svåsedotter. 

Snøfrid var, ifølge sagaen, datter av samen Svåse i Dovrefjellområdet.  Hun er sannsynligvis en oppdiktet eventyrperson som skal ha forhekset Harald Hårfagre til å forelske seg i henne. De hadde følgende fire barn:
*Sigurd Haraldsson Rise
*Halvdan Hålegg
*Gudrød Ljome
*Ragnvald Rettilbeine

Ifølge Snorre skal Torleiv Spake ha bragt Harald Hårfagre ut av forhekselsen etter Snøfrids død. De fire sønnene ble sendt på oppfostring, Gudrød til Tjodolv den kvinværske i Agder, Sigurd og Halvdan til Ringerike, og Ragnvald til Hadeland.

Halvdan Sigurdsson var sønn av Sigurd Haraldsson Rise. Han regjerte som konge over Hadafylke omkring år 900. Ifølge sagalitteraturen var Halvdan Sigurdsson far til Sigurd Syr, konge på Ringerike, som ble gift med Åsta Gudbrandsdatter og dermed farfar til kong Harald Hardråde. Åsta Gudbrandsdatter hadde sønnen Olav, den senere kong Olav den hellige fra sitt første ekteskap med Harald Grenske.

## Referanser
Mark Felt

**William Mark Felt** (født 17. august 1913 i Twin Falls i Idaho i USA, død 18. desember 2008 i Santa Rosa i California) var en spesialagent i det amerikanske FBI. Han satt i toppledelsen på 1970-tallet, blant annet mens Watergate-skandalen ble opprullet. 31. mai 2005 ble det avslørt at han var personen bak psevdonymet Deep Throat, en viktig kilde ved avsløringen av Watergate-skandalen. I et intervju i programmet Larry King Live på TV-kanalen CNN i april 2006 sa han at han var stolt over det han gjorde som Deep Throat.

## Referanser


## Eksterne lenker
* Stolt av Watergate – artikkel i Dagbladet
* Jennifer Dohrn. I Was The Target Of Illegal FBI Break-Ins Ordered by Mark Felt aka "Deep Throat"  (2 June 2005). *Democracy Now!*
* John W. Dean Why The Revelation of the Identity Of Deep Throat Has Only Created Another Mystery (3 June 2005. *Findlaw.* Se også hans appendix med referanser til alle steder Woodward nevner  «Deep Throat» i *All The President's Men.*
* University of Idaho Alumni Hall of Fame - 1972  W. Mark Felt
Bob Woodward

**Bob Woodward** (født 1943) er en amerikansk journalist ansatt i *[[The Washington Post]]*. Han og kollegaen Carl Bernstein ble verdenskjent i forbindelse med Watergate-skandalen, da de gjennom en rekke avisartikler avdekket Richard Nixons rolle i saken. Dette var også tema for boken *[[Alle presidentens menn]]*, som Woodward og Bernstein mottok Pulitzerprisen for. I ettertid har Woodward forfattet ytterligere nitten bøker om amerikansk politikk, derav minst 13 bestselgere.  

## Bibliografi
**[[Alle presidentens menn]]* (*All the President's Men*). 1974. Om Watergate-skandalen. ISBN 0-671-21781-X, sammen emd Carl Bernstein
**The Final Days*. 1976. Om Nixons avgang ISBN 0-671-22298-8; sammen med Carl Bernstein
**The Brethren*. 1979. Om Høyesterett i Warren Burger-årene; ISBN 0-671-24110-9; samen med Scott Armstrong
**Wired*. 1984. Om John Belushis død og stoffmisbruket i Hollywood ISBN 0-671-47320-4
**Veil: The Secret Wars of the CIA*. 1987. Om CIAs «hemmelige kriger» i William J. Caseys embetstid ISBN 0-671-60117-2
* *The Commanders*. 1991. Om The Pentagon, den første Bush-regjeringen og Gulfkrigen ISBN 0-671-41367-8
* * The Agenda*. 1994. Om Bill Clintons første presidentperiode ISBN 0-7432-7407-5
* *The Choice*. 1996. Om Bill Clintons gjenvalgskampanje ISBN 0-684-81308-4
* *Shadow*. 1999. Om arven etter Watergate og skandalene i etterfølgende presidentskap ISBN 0-684-85262-4
* *Maestro*. 2000. Om sentralbanksjef Alan Greenspan ISBN 0-7432-0412-3
* *Bush at War*. 2002. Om veien til Afghanistan etter terrorangrepet 11. september 2001 ISBN 0-7432-0473-5
* *Plan of Attack*. 2004. Om hvordan og hvorfor president George W. Bush bestemte seg for å gå til krig mot Irak ISBN 0-7432-5547-X
* *The Secret Man: The Story of Watergate's Deep Throat*. 2005. Om Mark Felt som etter mer enn 30 år avslørte at han var Deep Throat. ISBN 0-7432-8715-0.
* *State of Denial: Bush at War, Part III*. 2006. Om Bushregjeringen og krigen i Irak ISBN 0-7432-7223-4
* *The War Within: A Secret White House History (2006–2008)*. 2008. ISBN 1-4165-5897-7
* *Obama's Wars*. 2010. Om Obamaregjeringens håndtering av krigene i Irak og Afghanistan ISBN 978-1439172490
* *The Price of Politics*. 2012. Om president Obama og de demokratiske og republikanske lederne i kongressen som førsøkte å gjenreise den amerikanske økonomien på 3,5 år ISBN 978-1451651119.
* *The Last of the President's Men*. 2015. Om Alexander Butterfield, Nixons medhjelper, som avslørte det hemmelige opptakssystemet i det hvite hus som endret historien og førte til Nixons avgang ISBN 978-1501116445.
*
*

## Referanser


## Eksterne lenker
* 
*
Huan (Tolkien)

I J.R.R. Tolkiens univers er **Huan** hunden fra Valinor. Han dro med Beren og Lúthien til Morgoths borg, Thangorodrim, for å hjelpe dem å stjele en silmarill fra jernkronen hans. Han døde av de sårene han fikk i kampen med Carcharoth, som også ble drept i samme kamp. Profetien om Huans bane var at han bare skulle snakke tre ganger før hans død. Den siste gangen var da han ønsket Beren farvel etter kampen med Carcharoth.